பொருட்டொகை நிகண்டு 1920ஆம் ஆண்டு மதுரைத் தமிழ்ச் சங்கப் பதிப்பாக வெளிவந்தது. அதன் பதிப்பாசிரியர் சே.ரா. சுப்பிரமணிய கவிராயர் என்பார் ஆவார். அப்பதிப்பின் முகப்பு ஏட்டில் அவர் அது, திருத்தியும், விளக்கியும் கூட்டியும் செய்யப் பெற்றது எனக் குறிக்கப் பெற்றுள்ளது. அப்பதிப்பிற்கு 878 சூத்திரங்களே சுவடியில் கிடைத்துள்ளன. பின்னர் பதிப்பாசிரியர் 122 சூத்திரங்களைப் புதிதாகச் செய்து சேர்த்துள்ளார். எனினும் மூலச் சுவடியில் இருந்தவை எவை, பதிப்பாசிரியர் எழுதிச் சேர்த்தவை எவை எனத் தெளிவாய் அறிதற்கியலவில்லை..1983இல் வடமலை நிகண்டு உ.வே.சா. நூல் நிலைய வெளியீடாக அச்சிடப் பெற்றது. இரா. நாகசாமி அவர்கள் அதனைப் பதிப்பித்தா£¢. வையாபுரிப் பிள்ளை அவர்கள் 1465 நூற்பாக்களை உடையது எனச் சுட்டிய பல்பொருட் சூடாமணியின் இரண்டாம் காண்டமே வடமலை நிகண்டாகப் பதிப்பிக்கப் பெற்றுள்ளது. ஆயினும் அச்சான இந்நிகண்டில் 1452 நூற்பாக்களே உள்ளன. மொழி முதல் எழுத்துகளின் வர்க்க நிரல்படி அமைந்துள்ள நூற்பாக்களில் பகர வர்க்கத்தில் பீ, பு, பூ, பெ, பே ஆகிய எழுத்துகளைக் கொண்டு தொடங்கும் சொற்களுக்கான நூற்பாக்கள் விடுபட்டுள்ளன. 13 நூற்பாக்கள் விடுபட்-டுள்ளமை இச்சொற்களுக்குரியன போலும். இவை பற்றிப் பதிப்பில் யாதொரு குறிப்பும் தரப் பெறவில்லை..நிகண்டுப் பதிப்புகளுள் பன்னிரண்டு நிகண்டுகள் மூலம் மட்டும் உள்ளவையாக அச்சிடப் பெற்றன. பத்து நிகண்டுகள் மூலமும் உரையும் கலந்த பதிப்புகளாக வெளிவந்துள்ளன. சூடாமணி நிகண்டு அன்றைய தமிழ்க் கல்வியில் முக்கிய இடம் பெற்றிருந்தது என்பதை, அந்நூல் 150 ஆண்டுகளில் 150 முறைக்கு மேல் அச்சிடப் பெற்றமை கொண்டு எளிதில் அறியலாம். அதன் விருத்த யாப்பு மனனம் செய்வதற்கு ஏனையவற்றைவிட எளிதாய் இருந்திருக்கும் எனக் கருதலாம். அச்சான நிகண்டுகளுள் ஆறு நூல்கள் அவற்றை இயற்றியோரால் பதிப்பிக்கப் பெற்றன. செப்பமான நிகண்டுப் பதிப்புகளைத் தந்தோராக வையாபுரிப் பிள்ளை குறிப்பிடத்தக்கவர். அவர் நான்கு நிகண்டுகளைப் பதிப¢பு நியதிகளுடன் பதிப்பித்தார். உரைப் பதிப்புகளில் ஆறுமுக நாவலர், புதுவை நயனப்ப முதலியார், அனவரத விநாயகம் பிள்ளை ஆகியோர் குறிக்கத் தக்கவர்கள்..தமிழ் நிகண்டுகளுக்கு வந்த உரைப் பதிப்புகளைக் கீழ்வருமாறு பகுத்து நோக்க இடம் உள்ளது:.வீ.    உரைப் பதிப்புகள்.வீவீ.    உரையுடன் பெயர்ப்பொருள் விளக்கப் பதிப்புகள்